

**Қазақстан Республикасының ойын бизнесі туралы заңнамасының орындалуы үшін жеке кәсіпкерлік саласындағы тәуекелдер дәрежесін бағалау өлшемдерін бекіту туралы**

***Күшін жойған***

Қазақстан Республикасы Туризм және спорт министрінің м.а. 2011 жылғы 13 қыркүйектегі № 02-02-18/180 және Қазақстан Республикасының Экономикалық даму және сауда министрінің м.а. 2011 жылғы 16 қыркүйектегі № 299 Бірлескен бұйрығы. Қазақстан Республикасы Әділет министрлігінде 2011 жылы 30 қыркүйекте № 7219 тіркелді. Күші жойылды - Қазақстан Республикасы Мәдениет және спорт министрінің м.а. 2015 жылғы 25 маусымдағы № 223 және Қазақстан Республикасы Ұлттық экономика министрінің м.а. 2015 жылғы 30 маусымдағы № 486 бірлескен бұйрығымен

      Ескерту. Күші жойылды - ҚР Мәдениет және спорт министрінің м.а. 25.06.2015 № 223 және ҚР Ұлттық экономика министрінің м.а. 30.06.2015 № 486 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бірлескен бұйрығымен.

      «Ойын бизнесі туралы» Қазақстан Республикасы Заңының 8-бабының 1-тармағының 7) тармақшасына және «Қазақстан Республикасындағы мемлекеттік бақылау және қадағалау туралы» Қазақстан Республикасы Заңының 13-бабының 4-тармағына сәйкес **БҰЙЫРАМЫЗ:**

      1. Қоса беріліп отырған Қазақстан Республикасының ойын бизнесі туралы заңнамасының орындалуы үшін жеке кәсіпкерлік саласындағы тәуекелдер дәрежесін бағалау өлшемдері бекітілсін.

      2. Қазақстан Республикасы Туризм және спорт министрлігінің Туризм индустриясы комитеті (Қ.Ғ.Кәкен):

      1) осы бұйрықтың Қазақстан Республикасы Әділет министрлігінде мемлекеттік тіркелуін қамтамасыз етсін;

      2) осы бұйрық мемлекеттік тіркеуден өткеннен кейін оның ресми жариялануын қамтамасыз етсін;

      3) осы бұйрықтың Қазақстан Республикасы Туризм және спорт министрлігінің ресми интернет-ресурсында жариялануын қамтамасыз етсін.

      4. Осы бұйрықтың орындалуын бақылау Қазақстан Республикасының Туризм және спорт министрлігі Туризм индустриясы комитетінің төрайымы Қ.Ғ.Кәкенге жүктелсін.

      5. Осы бұйрық алғашқы рет ресми жарияланған күнінен кейін он күнтізбелік күн өткен соң қолданысқа енгізіледі.

*Қазақстан Республикасының*

*Туризм және спорт министрінің*

*міндетін атқарушы*

*\_\_\_\_\_\_\_\_\_\_\_ Ә. Пірметов*

*Қазақстан Республикасының*

*Экономикалық даму және сауда*

*министрінің міндетін атқарушы*

*\_\_\_\_\_\_\_\_\_\_\_\_\_\_ М. Құсайынов*

Қазақстан Республикасы

Туризм және спорт министрінің

міндетін атқарушының

2011 жылғы 13 қыркүйектегі

№ 02-02-18/180,

Қазақстан Республикасы

Экономикалық даму және

сауда министрінің

міндетін атқарушының

2011 жылғы 16 қыркүйектегі

№ 299

бірлескен бұйрығымен

бекітілген

 **Ойын бизнесі туралы заңнаманың орындалуы үшін жеке кәсіпкерлік саласындағы тәуекелдер дәрежесін бағалау өлшемдері**

      1. Осы Өлшемдер «Қазақстан Республикасындағы мемлекеттік бақылау және қадағалау туралы» және «Ойын бизнесі туралы» Қазақстан Республикасының Заңдарына сәйкес ойын бизнесі субъектілерін тәуекелдер дәрежесіне жатқызу мақсатында тәуекелдер көрсеткіштерін айқындау үшін әзірленді.

      2. Осы Өлшемдерде мынадай ұғымдар пайдаланылған:

      1) тәуекел - тексерілетін субъектінің қызметі нәтижесінде адамның өміріне немесе денсаулығына, қоршаған ортаға, жеке және заңды тұлғалардың заңды мүдделеріне, мемлекеттің мүліктік мүдделеріне салдарының ауырлық дәрежесі ескерілетін зиян келтіру ықтималдығы;

      2) бақылау субъектісі – казино, ойын автоматтары залы, букмекер кеңсесі мен тотализатор.

      3. Ойын бизнесі саласындағы (казино, ойын автоматтары залы, букмекер кеңсесі мен тотализатор) қызмет түрлерін жүзеге асыратын субъектілер ұдайы жоғары тәуекел дәрежесінде болады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК